Diari Oficial de la Generalitat Valenciana


Sumari del DOGV 4822, del 18-08-2004 (2004/8050)

RESOLUCIÓ de 14 de juliol de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 1.480,33 m² de superfície, situada al c/Amics del Corpus de València, destinada a la construcció d'una residència i centre de dia, realitzada per l'ajuntament del dit municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4822

Data del DOGV
:   18-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8050


Data del document
:   14-07-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària

RESOLUCIÓ de 14 de juliol de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 1.480,33 m² de superfície, situada al c/Amics del Corpus de València, destinada a la construcció d'una residència i centre de dia, realitzada per l'ajuntament del dit municipi. [2004/8050]
  
L'Ajuntament de València, en sessió realitzada per la Junta de Govern Local el dia 16 d'abril de 2004, va acordar la cessió gratuïta a la Generalitat Valenciana d'una parcel·la de la seua propietat de 1.480,33 m² de superfície, situada al c/Amics del Corpus de la dita població.
  
A proposta de la Conselleria de Benestar Social, es van iniciar els tràmits legals oportuns per a la formalització de l'acceptació gratuïta de l'immoble.
  
La cessió es realitza amb la finalitat de destinar el solar a la construcció d'una residència i centre de dia i queda condicionada al fet que la Generalitat amb l'acceptació prèvia d'esta, mantinga la seua destinació tot el temps de la seua duració de manera que si s'altera, l'immoble revertirà a l'ajuntament amb totes les seues pertinences i accessions.
  
Consten en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic assistencial i adscrit a la Conselleria de Benestar Social, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de València de la parcel·la que té 1.480 m² de superfície, situada al c/Amics del Corpus, de la dita població, que confronta: nord, c/Amics del Corpus; sud, c/Pare Fernando Casanova Benlloch, SJ; est, carrer de vianants, i oest, parcel·la cedida a la Generalitat Valenciana destinada a centre de salut.
  
La parcel·la s'ha de segregar de la de 4.704 m² que consta inscrita en el Registre de la Propietat de València al tom 474, llibre 278 de Campanar, foli 174, finca 23.944, inscripció 1ª.
  
És part de la parcel·la de referència cadastral 3412621GL0549L3155HU.
  
La parcel·la s'accepta lliure de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament de València, s'efectua amb la condició de destinar la parcel·la a la construcció d'una residència i centre de dia i queda condicionada al fet que es mantinga la destinació durant tot el temps de la seua duració, de manera que si s'altera, revertirà a l'ajuntament amb totes les seues pertinences i accessions.
  
Tercer
  
La parcel·la acceptada haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic assistencial adscrit a la Conselleria de Benestar Social, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.